梅雪争春未肯降,骚人阁笔费平章。
梅须逊雪三分白,雪却输梅一段香。
红芳满眼斗风流,谁倍春来有客愁!
惆怅不干桃李事,故山烟雨忆松楸。
先生乐处少人知,最是生平不皱眉。
身世帝王全盛日,风光伊洛太平时。
荼醾结屋是何年,风雨摧颓为怆然。
飞似绿珠楼上坠,困于毕卓瓮间眠。
云袂飘摇翠佩环,仙姿绰约紫霞冠。
虽然谪在西风里,合作人间小牡丹。
玉栏四面护花王,一段风流似洛阳。
深院不须驱野鹿,只愁蜂蝶暗偷香。
春蚕运巧起经纶,底事周防反杀身。
鼎镬如归缘报主,羞他肥禄避危人。
红芳满眼斗风流,谁信春来有客愁。
惆怅不干桃李事,故山烟雨忆松楸。
京尘湫隘{左虫右梦}蚊多,彼美繁英玉雪窠。
见谓娇柔能特立,肯凭他物学藤萝。
晴栏看尽柳花飞,一段风情不自持。
若使化为萍逐水,不如且作絮沾泥。
自负孤高伴岁寒,玉堂茆舍一般看。
顽风摧剥君知否,铁笛一声人倚栏。
百万人家井水黄,江南大半田无秧。
乖龙岂是为霖物,贪弄明珠簸日光。
关于作者
卢梅坡,宋朝末年人,具体生卒年、生平事迹不详,存世诗作也不多,与刘过是朋友,以两首《雪梅》留名千古。
年代
宋
收录作品
14首